**Gazdasági, Műszaki, Jogi, Környezetvédelmi Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. március 14-ei** ülésére

Tárgy: Lovarda

**Tisztelt Képviselő-testület!**

A vagyonkezelésünkben lévő Magyar Királyi Lovarda Műemlékegyüttes Lovarda épület homlokzatának felső részén található díszítőelemek a mellékelt képeken látható állapotban vannak. Mint ahogy az a képeken is látható, több helyről hiányzik a vakolat, a meglévő több helyen meg van repedve, további darabok leesése várható.

Tekintettel arra, hogy a Lovarda védett műemlék, a Komárom-Esztergom Vármegyei Kormányhivatal Építésügyi és Örökségvédelmi Főosztály Örökségvédelmi Osztály vezetőjével felvettük a kapcsolatot. Tájékoztatást adott arról, hogy örökségvédelmi engedélyköteles a tevékenység. Csak építész által elkészített komplett felmérés készítése után tudják elbírálni. Olyan, mint karbantartás, állagmegóvás címem sem szabad hozzányúlni.

Amennyiben lehetőség van rá, a déli épületszárny felújításánál ezen homlokzatrész felújítását is javasoljuk elkészíttetni.

Kisbér, 2024. március 13.

Spiegelhalter Ákos s.k. Pápai Mónika s.k.

elnök-helyettes referens

**Határozati javaslat:**

Kisbér Város Önkormányzat Képviselő-testülete

utasítja a Kisbéri Közös Önkormányzati Hivatalt, hogy vizsgálja meg, hogy az önkormányzat vagyonkezelésében lévő Magyar Királyi Lovarda Műemlékegyüttes Lovarda épület homlokzatának felső részén található díszítőelemek helyreállítása a déli épületszárny felújításakor elvégezhető-e a projekt keretében.

**Határidő:** azonnal

**Felelős:** Dr. Pápai Tamás jegyző